[image: A close up of a sign

Description generated with high confidence][image: ]UNIVERSITATEA TEHNICĂ „GHEORGHE ASACHI” DIN IAŞI
www.tuiasi.ro | rectorat@staff.tuiasi.ro
RECTORATUL



UNIVERSITATEA TEHNICĂ „GHEORGHE ASACHI” DIN IAȘI
Prorectoratul Informatizare și Comunicații Digitale








CONTRACT DE SERVICII
nr. ………… din ………………….


În temeiul Legii nr. 98/2016 privind achizițiile publice și a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 s-a încheiat prezentul contract de servicii între:

 Părți contractante

UNIVERSITATEA TEHNICĂ „GHEORGHE ASACHI” DIN IAȘI, cu adresa/sediul B-dul Prof.dr. Dimitrie Mangeron nr.67, Imobil T, Iaşi, telefon/fax 0232216853, ce funcţionează în baza legii nr. 1360/1937 și a Hotărârii Guvernului nr. 731/28.06.2024 – Anexa 3 – poz. 28, codul fiscal 4701606, Cod IBAN: R061TREZ23F650601566602X, deschis la Trezoreria Iaşi, reprezentată prin: Prof.dr.ing. Dan Caşcaval – Rector, Ec. Petronela Ghețeu – Director Economic, în calitate de Achizitor, pe de o parte,
și
…………………………………………..., cu sediul în ………………, nr. ….., et….., ap……., județul…………….. telefon …………., fax ……………., numărul de înregistrare în Registrul Comerțului …………….., cod fiscal …………., cont bancar ……………………., deschis la ……………………, reprezentată prin ……………., având funcția de ……………., în calitate de Prestator, pe de altă parte.

Definiții
(1) În prezentul contract următorii termeni vor fi interpretați astfel:
a) achizitor și prestator – părțile contractante, așa cum sunt acestea numite în prezentul contract;
b) Autoritate de Management – entitatea (organismul, autoritatea, instituția) care asigură gestionarea asistenței financiare prin Instrumentele Structurale;
c) act adițional – document prin care se pot modifica termenii și condițiile contractului de prestări servicii;
d) conflict de interese – orice eveniment influențând capacitatea prestatorului de a exprima o opinie profesională obiectivă și imparțială, sau care îl împiedică pe acesta, în orice moment, să acorde prioritate intereselor achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului; aceste restricții sunt de asemenea aplicabile oricăror terți susținători, sub-contractanți, salariați și experți acționând sub autoritatea și controlul prestatorului;
e) contract – prezentul contract și toate anexele sale;
f) daune interese / despăgubire generală – suma neprevăzută expres în prezentul contract, care este acordată de către instanța de judecată sau este convenită de către părți ca și despăgubire plătibilă părții prejudiciate ca urmare a neexecutării sau executării necorespunzătoare a obligațiilor prevăzute în prezentul contract de către cealaltă parte;
g) durata contractului – intervalul de timp în care prezentul contract operează valabil între părți, potrivit legii, ofertei și documentației procedurii de achiziție de la data intrării sale în vigoare și până la epuizarea convențională sau legală a oricărui efect pe care îl produce, inclusiv perioada de garanție și eventualele pretenții fondate pe clauzele sale;
h) forța majoră – orice eveniment extern, imprevizibil, absolut invincibil și inevitabil, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă; nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
i) garanția de bună execuție – garanția care se constituie de către prestator în scopul asigurării achizitorului de îndeplinirea cantitativă, calitativă și în perioada convenită a contractului;
j) ordin administrativ – orice instrucțiune sau dispoziție emisă de achizitor către prestator privind prestarea serviciilor;
k) ofertă – actul juridic prin care operatorul economic își manifestă voința de a se angaja din punct de vedere juridic în acest contract de achiziție publică; oferta cuprinde propunerea financiară și propunerea tehnică; în cazul prezentului contract, oferta va desemna documentele de calificare, propunerea tehnică și cea financiară acceptate de către achizitor și pe baza cărora a avut loc atribuirea acestui contract;
l) penalitate contractuală – despăgubirea stabilită în contractul de servicii ca fiind plătibilă de către una din părțile contractante către cealaltă parte, în caz de neîndeplinire sau îndeplinire necorespunzătoare a obligațiilor din contract;
m)  prețul contractului – prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract, pentru serviciile efectiv acceptate ca fiind corespunzătoare de către achizitor;
n) program (program operațional) – instrument de finanțare prin care sunt asigurate fondurile naționale și europene pentru realizarea de investiții, și care prezintă caracteristici generale și specifice de accesare, derulare și monitorizare;
o) proiectul – ansamblul activităților pentru realizarea investiției, în speță cu denumirea: Proiect „Cross-border Digital Innovation Hub”, acronim xDIH, ID ROMD00134, în cadrul Interreg NEXT Programme Romania-Republic of Moldova;
p) propunere financiară – parte a ofertei ce cuprinde informațiile cu privire la preț, tarif, alte condiții financiare și comerciale corespunzătoare satisfacerii cerințelor solicitate prin documentația de atribuire;
q) propunere tehnică – parte a ofertei elaborată pe baza cerințelor din caietul de sarcini cuprins în documentația de atribuire;
r) termeni de referință / specificații tehnice – descrierea serviciilor ce trebuie prestate sub contract, precum și orice modificări sau adăugiri ale acestora în conformitate cu prevederile Contractului;
s) termene / perioadă – acele perioade care încep să curgă din ziua/ora următoare actului, ordinului sau evenimentului care determină execuția unei activități și care se împlinește în ziua/ora exactă specificată pentru finalizarea respectivei activități; atât data de începere cât și data de finalizare trebuie să fie o zi lucrătoare;
t) servicii – ansamblul de activități în legătură cu care sunt prestate, în baza prezentului contract, totalitatea activităților pe care prestatorul trebuie să le realizeze și care fac obiectul prezentului contract;
u) zi – zi calendaristică, an de 365 de zile, cu excepția cazurilor unde se prevede altfel.

 Interpretare
(1) În prezentul contract, cu excepția unei prevederi contrare, cuvintele la forma de singular vor include forma de plural și viceversa, acolo unde acest lucru este permis și cerut de context.
(2) Termenul "zi" ori "zile" sau orice referire la zile reprezintă zile calendaristice, dacă nu se specifică altfel.

CLAUZE OBLIGATORII

 Obiectul principal al contractului
Prestatorul se obligă ca în perioada convenită să presteze Servicii de comunicare și vizibilitate pentru Proiectul „Cross-border Digital Innovation Hub”, acronim xDIH, în conformitate cu Documentația de atribuire (Caietul de sarcini și Invitația de participare), cu respectarea reglementărilor legale în vigoare și obligațiile asumate prin prezentul contract.

 Prețul contractului și modalități de plată 
(1) Prețul total convenit pentru îndeplinirea contractului, plătibil prestatorului de către achizitor, este de ....................... lei, la care se adaugă .................... lei TVA , rezultând o valoare totală de ............. lei cu TVA.
(2) Prețul este ferm pe toată durata contractului, nu se actualizează și nu se revizuiește.
(3) În conformitate cu Formularul - Centralizator de prețuri anexat la Formularul de ofertă, prețul convenit pentru îndeplinirea contractului este după cum urmează:
........................
(4) Achizitorul se obligă să plătească prețul către prestator în termen de cel mult 30 de zile calendaristice de la înregistrarea facturilor la sediul autorității contractante, conform art. 6 alin. 1 lit. a) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante.
(5) Plata serviciilor se va face după recepția realizată la finalizarea fiecărei subactivități/specificații prevăzute în Documentația de atribuire (Caietul de sarcini și Invitația de participare). Prestatorul va emite factura după semnarea de către ambele părți a Procesului-verbal de recepție a serviciilor prestate.

Art. 6. Durata contractului
(1) Prezentul contract intră în vigoare după semnarea contractului de către ambele părți și operează valabil între părți de la data intrării sale în vigoare și până la epuizarea convențională sau legală a oricărui efect pe care îl produce.
(2) Termenul maxim de prestare este de ................ zile calendaristice de la data primirii ordinului de începere. Prestarea serviciilor va începe la data prevăzută în Ordinul de începere care va fi emis de Achizitor în cel mai scurt timp de la semnarea contractului.
(3) Perioada de valabilitate a  contractului este de ................ luni calendaristice.
(4) Părțile pot conveni de comun acord prelungirea valabilității contractului de prestări servicii, dacă situația o impune, fără costuri suplimentare.

Art. 7. Documentele contractului
Prestatorul va îndeplini serviciile în condițiile stabilite prin prezentul contract, care include în ordinea enumerării, următoarele:
a) Caietul de sarcini.
b) Propunerea tehnică şi propunerea financiară cuprinse în oferta înregistrata la TUIASI sub nr. ……….. și în SEAP sub nr. ………
c) Anexe la contract. 


Art. 8. Obligațiile principale ale prestatorului
(1) Prestatorul să presteze serviciile la standardele și/sau performanțele solicitate de către Achizitor și asumate de către Prestator prin Propunerea tehnică, Caietul de sarcini și prezentul Contract, precum și în conformitate cu termenele asumate și/sau, dacă este cazul, prevăzute prin lege.
(2) Prestatorul se obligă să despăgubească achizitorul împotriva oricăror:
a) reclamații și acțiuni în justiție, ce rezultă din încălcarea unor drepturi de proprietate intelectuală (drepturi de autor, licențe, brevete, nume, mărci înregistrate etc.) în legătură cu serviciile prestate;
b) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea indicațiilor scrise ale achizitorului.
(3) Prestatorul se obligă să înscrie, pe facturile depuse la sediul achizitorului în vederea decontării, numărul contractului în baza căruia au fost emise.
(4) În cazul în care serviciile prestate în baza contractului nu corespund standardelor de calitate solicitate de achizitor și/sau prevăzute de lege, prestatorul se obligă să asigure refacerea/retransmiterea lor astfel încât acestea să respecte standardele menționate anterior, fără alte cheltuielii pentru autoritatea contractantă.
(5) Prestatorul are obligația de a supraveghea realizarea serviciilor, de a asigura forța de muncă, materialele, instalațiile, echipamentele și toate celelalte obiecte (precum, dar fără a se limita la: mijloace de transport pentru personalul său de specialitate etc.) cerute de și pentru contract, în măsura în care necesitatea asigurării acestora este prevăzută de lege/contract, sau se poate deduce în mod rezonabil din acestea.
(6) În raporturile dintre părți, prestatorul este pe deplin responsabil pentru modul de prestare a serviciilor indiferent dacă sunt realizate direct de el sau prin prepușii săi.
(7) Prestatorul are obligația de a respecta și executa dispozițiile scrise ale achizitorului în orice problemă, menționată sau nu în contract, referitoare la îndeplinirea acestuia. În cazul în care prestatorul consideră că dispozițiile achizitorului sunt nejustificate sau inoportune, acesta are dreptul de a ridica obiecții, în scris, fără ca obiecțiile respective să îl absolve de obligația de a executa dispozițiile primite, cu excepția cazului în care acestea contravin prevederilor legale sau pun în pericol siguranța angajaților săi ori a unor terțe persoane. În acest caz prestatorul va comunica, în scris, achizitorului temeiurile legale/tehnice care au stat la baza deciziei sale.
(8) Dacă respectarea și executarea dispozițiilor prevăzute la aliniatul precedent determină dificultăți care generează costuri suplimentare ce nu au putut fi prevăzute la momentul contractării, atunci aceste costuri vor fi acoperite pe cheltuiala achizitorului. În acest caz, înainte de a proceda la executarea dispozițiilor scrise ale achizitorului care presupun costuri suplimentare, prestatorul va obține acordul scris al achizitorului cu privire la acest lucru.
(9) Prestatorul este răspunzător de corectitudinea și exactitatea datelor înscrise în facturile sau documentele emise de el în legătură cu realizarea contractului. Prestatorul va suporta orice prejudiciu produs achizitorului ca urmare a informațiilor incorecte/false transmise acestuia.
(10) Prestatorul se obligă să presteze următoarele activități pe etape (tranșe):
..................

Art. 9. Obligațiile principale ale achizitorului
(1) Achizitorul se obligă să recepționeze serviciile și produsele accesorii, dacă acestea corespund din punct de vedere calitativ și cantitativ standardelor și/sau performanțelor solicitate de achizitor și/sau, dacă este cazul, celor prevăzute de lege.
(2) Plata facturilor se va face în termenele prevăzute de lege, raportat la data prestării efective a serviciilor și a furnizării și recepției produselor, dacă este cazul. Dacă achizitorul nu onorează facturile în termenele prevăzute de lege, prestatorul are posibilitatea de a urmări realizarea drepturilor sale în condițiile stabilite de legile în vigoare și de prezentul contract.
(3) Achizitorul este pe deplin responsabil de exactitatea documentelor și a oricăror alte informații sau dispoziții scrise transmise prestatorului și va suporta orice prejudiciu produs acestuia ca urmare a informațiilor/documentelor incorecte/false/incomplete comunicate de el.

Art. 10. Sancțiuni pentru neîndeplinirea culpabilă a obligațiilor
10.1. În cazul în care, din vina sa exclusivă, prestatorul nu prestează, prestează cu întârziere sau necorespunzător obligațiile asumate prin prezentul contract, atunci achizitorul are dreptul de a percepe drept penalități o sumă echivalentă cu o cotă procentuală din prețul prestației datorate/neefectuate, respectiv 0,01% pentru fiecare zi de întârziere, până la îndeplinirea efectivă a obligațiilor sau, dacă este cazul, până la rezilierea contractului.
10.2. În cazul în care achizitorul nu onorează facturile în termen de 30 de zile de la expirarea perioadei convenite la art. 5 din prezentul contract, atunci acesta are obligația de a plăti, ca penalități, o sumă echivalentă cu o cotă procentuală de 0,01% din plata neefectuata pentru fiecare zi de întârziere, până la îndeplinirea efectivă a obligațiilor sale.
10.3 Penalitățile datorate curg de drept din data scadenței obligațiilor asumate conform prezentului contract.
10.4. Nerespectarea obligațiilor asumate prin prezentul contract de către una dintre părți, în mod culpabil și repetat, dă dreptul părții lezate de a considera contractul de drept reziliat și de a pretinde plata de daune-interese.
10.5. Achizitorul își rezervă dreptul de a renunța oricând la contract, printr-o notificare scrisă, adresată prestatorului, fără nici o compensație, dacă acesta din urmă dă faliment, cu condiția ca această denunțare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
10.6. Prestatorul își asumă responsabilitatea pentru îndeplinirea obligațiilor asumate prin prezentul contract, iar în situația în care se constată, în mod justificat și dovedit, că anumite prejudicii suferite de achizitor (precum corecții financiare aplicabile proiectului, penalități de întârziere, sume declarate neeligibile etc.) sunt cauzate direct de nerespectarea obligațiilor contractuale de către prestator, acesta va răspunde în mod corespunzător, în limita prejudiciului efectiv dovedit și numai în măsura în care aceste consecințe nu au fost generate (integral sau parțial) de factori independenți de voința sa, de acțiuni/omisiuni ale achizitorului sau de modificări legislative/schimbări de interpretare ulterioare prestării serviciilor.

Art. 11. Garanția de bună execuție a contractului
Nu este cazul.

Art. 12. Alte responsabilități ale prestatorului
(1) Prestatorul are obligația de a presta serviciile prevăzute în contract cu profesionalismul și promptitudinea cuvenite angajamentului asumat.
(2) Prestatorul se obligă să supravegheze prestarea serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă, cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.
(3) Prestatorul este pe deplin responsabil pentru prestarea serviciilor stabilite prin prezentul contract. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

Art. 13. Alte responsabilități ale achizitorului
(1) Achizitorul se obligă să pună la dispoziția prestatorului orice facilități și/sau informații pe care acesta le-a cerut în oferta sa, dacă acestea îi sunt absolut necesare pentru îndeplinirea contractului și dacă legea nu interzice acest lucru.
(2) Achizitorul are obligația de a urmări îndeplinirea clauzelor contractuale, de a efectua recepția serviciilor, de a viza facturile emise, după semnarea procesului verbal de recepție.



CLAUZE SPECIFICE


Art. 14. Recepție și verificări
(1) Prestatorul are obligația de a începe prestarea serviciilor astfel încât să se respecte datele stabilite prin prezentul contract.
(2) Achizitorul, prin reprezentații săi, are dreptul de a inspecta și/sau verifica modul de prestare a serviciilor pentru a stabili conformitatea lor cu standardele solicitate de acesta și, dacă este cazul, de lege.
(3) Achizitorul are obligația de a notifica în scris prestatorului identitatea reprezentanților săi împuterniciți pentru efectuarea inspecțiilor sau a altor activități de verificare legate de modul de îndeplinire a contractului.
(4) Dacă vreunul din serviciile verificate/inspectate nu corespunde specificațiilor, achizitorul are dreptul să îl respingă, iar prestatorul are obligația, fără a modifica prețul contractului, de a reface/modifica serviciile prestate astfel încât acestea să respecte standardele de calitate stabilite de achizitor și/sau de lege.
(5) În cazul în care prestatorul întârzie începerea contractului sau dacă nu își îndeplinește îndatoririle prevăzute în contract, achizitorul este îndreptățit să-i fixeze un termen până la care activitatea să intre în normal și să îl avertizeze că, în cazul neconformării, la expirarea termenului stabilit îi va rezilia contractul.
(6) Prestatorul va furniza achizitorului documentele conform Caietului de sarcini.
(7) Recepția serviciilor ce fac obiectul prezentului contract se va realiza pe măsura prestării acestora, în conformitate cu etapele stipulate în Caietul de sarcini.

Art. 15. Întârzierea finalizării și sistarea contractului
(1) În cazul în care:
a) condițiile climaterice nefavorabile constate de autoritățile abilitate ale statului care au fost de natură să blocheze activitatea prestatorului;
b) oricare alt motiv de întârziere care nu se datorează culpei prestatorului și nu a survenit prin încălcarea contractului de către acesta, îndreptățesc prestatorul de a solicita modificarea/prelungirea termenelor/condițiilor de prestare a serviciilor stabilite prin contract atunci, prin consultare.
Părțile vor stabili:
a) orice modificare a duratei/condițiilor de prestare a serviciilor la care prestatorul are dreptul;
b) totalul cheltuielilor suplimentare (dacă este cazul), care se va adăuga la prețul contractului în cazul în care conform legilor aplicabile nu se impune organizarea unei proceduri de atribuire. În cazul în care, conform legilor aplicabile, se impune organizarea unei proceduri de atribuire, achizitorul va comunica prestatorului acest fapt și va dispune, dacă este cazul, sistarea contractului/prestării acelor servicii care necesită organizarea unei proceduri.
(2) Prestatorul are dreptul de a sista prestarea serviciilor dacă achizitorul nu își respectă obligațiile de plată în termenul stabilit prin lege. În acest caz sistarea va fi permisă doar după ce prestatorul va notifica, în scris, acest fapt achizitorului.
(3) În cazul în care, pe parcursul derulării contractului, achizitorul constată neconformități în îndeplinirea cerințelor de performantă și calitate stabilite prin prezentul contract, va fi îndreptățit să solicite prestatorului remedierea, îndeplinirea sau conformarea la obligațiile contractuale. Prestatorul se obligă să se conformeze solicitărilor achizitorului în termenul stabilit de acesta din urmă, fără a se modifica valoarea contractului.
(4) Prestatorul are dreptul să refuze conformarea la solicitările achizitorului doar dacă astfel se încalcă prevederile legale sau se pune în pericol viața ori sănătatea angajaților săi sau a unor terțe persoane. În acest caz prestatorul va comunica, în scris, achizitorului temeiurile legale/tehnice care au stat la baza deciziei sale.
(5) Achizitorul poate decide suspendarea executării contractului, în situația în care există suspiciuni cu privire la eventuale neconformități ale prestatorului în îndeplinirea cerințelor de performantă și calitate stabilite prin prezentul contract, notificându-l în acest sens.
(6) În cazul în care prestatorul nu își execută sau își execută în mod necorespunzător obligațiile asumate, acesta va suporta toate pagubele produse achizitorului prin acțiunile și/sau inacțiunile sale.
(7) În cazul în care achizitorul nu își execută sau își execută în mod necorespunzător obligațiile asumate, acesta va suporta toate pagubele produse prestatorului prin acțiunile și/sau inacțiunile sale.

Art. 17. Transmiterea documentelor
(1) Prestatorul are obligația de a transmite documentele întocmite cu privire la prezentul contract la sediul achizitorului, fără a modifica prețul contractului.
(2) Prestatorul este responsabil de întocmirea documntelor, astfel cum sunt ele precizate în caietul de sarcini, anexă la prezentul contract, aceasta fiind înaintate Achizitorului, pe baza de Proces-verbal de predare primire și/sau Proces-verbal de recepție. 

Art. 18. Ajustarea prețului contractului
(1) Pentru serviciile prestate, plățile datorate de achizitor prestatorului sunt tarifele declarate în propunerea financiara, anexă la contract.
(2) Prețul prezentului contract, fără TVA, este ferm pe întreaga durată de prestare a serviciilor din prezentul contract.

Art. 19. Clauze generale referitoare la protecția datelor cu caracter personal 
19.1. Prestatorul colectează și prelucrează datele personale ale Achizitorului în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.
19.2. În procesul de prelucrare a datelor cu caracter personal. Prestatorul aplică prevederile Regulamentului (UE) 2016/679 al Parlamentului European și al Consiliului, din 27 aprilie 2016, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (regulamentul general privind protecția datelor) și ale legislației naționale.
19.3. Scopul prelucrării: Datele cu caracter personal ale Achizitorului, comunicate în cadrul prezentului contract, vor fi prelucrate de Prestator în scopul executării prezentului contract la care Achizitorul este parte contractantă.
19.4. Categorii de date: Datele cu caracter personal colectate și prelucrate în vederea executării prezentului contract sunt următoarele: ........ (de ex.: nume și prenume, adresa, serie și număr carte de identitate, cod numeric personal, număr de telefon/fax, adresa de poștă electronică, cod bancar).
19.5. Datele personale ale Achizitorului, comunicate în cadrul prezentului contract, pot fi comunicate de Prestator instituțiilor publice, în conformitate cu obligațiile legale care îi revin acestuia.
19.6. În situația în care este necesară prelucrarea datelor personale ale Achizitorului în alte scopuri decât cele prevăzute la art. 19.3, prestatorul va informa achizitorul și îi va solicita acordul scris cu privire la prelucrarea datelor cu caracter personal, în conformitate cu prevederile legislației în vigoare.
19.7. Prestatorul asigură dreptul Achizitorului la informare și acces la datele cu caracter personal, dreptul la rectificare, actualizare, portabilitate, ștergere, la restricționare și opoziție în conformitate cu prevederile legislației în vigoare.
19.8. Datele personale ale Achizitorului sunt păstrate de către Prestator pe întreaga perioadă de executare a contractului și ulterior încetării acestuia, în conformitate cu prevederile legale referitoare la arhivarea documentelor.

Art. 20. Amendamente 
(1) Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, în cazul apariției unor circumstanțe care lezează interesele legitime ale acestora.
(2) Prevederile prezentului articol nu se aplică acelor clauze pentru a căror modificare legea impune îndeplinirea unor condiții speciale, atât timp cât respectivele condiții nu sunt îndeplinite.

Art. 21. Cesiunea
(1) Prestatorul are obligația de a nu transfera, total sau parțial, obligațiile sale asumate prin contract.

Art. 22. Forța majoră
(1) Forța majoră trebuie constatată de o autoritate competentă.
(2) Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
(3) Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
(4) Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
(5) Dacă forța majoră acționează sau se estimează că va acționa o perioadă mai mare decât cea rămasă de executat din contract, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

Art. 23. Soluționarea litigiilor
(1) Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
(2) Dacă, după 15 zile de la începerea acestor tratative, achizitorul și prestatorul nu reușesc să rezolve în mod amiabil o divergentă contractuală, fiecare poate solicita ca disputa să se soluționeze de către instanțele judecătorești competente din România.

Art. 24. Limba care guvernează contractul
(1) Limba care guvernează contractul este limba română.

Art. 25. Comunicări
(1) Orice comunicare între părți, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât și în momentul primirii. Neînregistrarea unui document de către contractant nu va afecta valabilitatea acestuia atât timp cât el a fost transmis de achizitor la adresa indicată în prezentul contract la art. “Părți contractante” și există confirmarea de primire.
(3) Comunicările între părți se pot face și prin telefon sau e-mail, sub condiția confirmării în scris a primirii comunicării și a conținutului acesteia.

Art. 26. Legea aplicabilă contractului
(1) Contractul va fi interpretat conform legilor din România.

Art. 27. Clauze finale
(1) Încetarea prezentului contract nu va avea ca efect degrevarea de obligații a părților în cazul în care, prin natura lor, obligațiile respective rămân în vigoare și după încetarea contractului.
(2) Părțile rămân răspunzătoare în limita termenelor legale de prescripție pentru orice fapte/acte întreprinse de către acestea pe perioada desfășurării contractului și ale căror rezultate apar după încetarea efectelor contractului, dacă ele sunt de natură să prejudicieze interesele și drepturile legitime ale celeilalte părți.
(3) În cazul în care părțile își încalcă obligațiile lor, neexercitarea de partea care suferă un prejudiciu a dreptului de a cere executarea întocmai sau prin echivalent a obligației respective nu înseamnă ca ea a renunțat la acest drept.
(4) În situația în care una sau mai multe prevederi din prezentul contract devin, din orice motiv, neexecutabile, ilegale sau în altfel invalide, în orice privință, în baza legilor ce guvernează prezentul contract, celelalte prevederi ale prezentului contract, rămân valabile. Contractul va fi interpretat ca și când prevederile neexecutabile, ilegale sau invalide nu ar fi fost incluse în acesta.

Părțile au înțeles să încheie prezentul contract astăzi .......................... în Iași, în 3 (trei) exemplare.

